Diari Oficial de la Generalitat Valenciana


Sumari del DOGV 4924, del 14-01-2005 (2005/182)

RESOLUCIÓ de 16 de desembre de 2004, del conseller de Justícia i Administracions Públiques, per la qual es compleix la Sentència número 211/04 del Jutjat Contenciós Administratiu número 7 de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/182


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 16 de desembre de 2004, del conseller de Justícia i Administracions Públiques, per la qual es compleix la Sentència número 211/04 del Jutjat Contenciós Administratiu número 7 de València. [2005/182]
  
Per Resolució, de 8 de setembre de 2003, del conseller de Justícia i Administracions Públiques es va desestimar el recurs d'alçada interposat per la senyora Carmen Alcover Fores contra l'Acord del Tribunal de la Convocatòria 37/99, per la qual es convocaven proves selectives d'accés al grup E, sector laboral, ajudant de residència/servicis, torn d'accés lliure, corresponent a l'Oferta d'Ocupació Pública de la Generalitat Valenciana de 1999.
  
Vista la Sentència número 211/04 del Jutjat Contenciós Administratiu número 7 de València, que estima parcialment el recurs contenciós administratiu núm. 54/04 promogut per la interessada contra la Resolució de 8 de setembre de 2003, del conseller de Justícia i Administracions Públiques, que desestima el recurs d'alçada interposat contra la baremació de mèrits dimanants de la Convocatòria 37/99, la qual anul·la en l'apartat referit a l'experiència professional i reconeix com a situació jurídica el dret de l'actora que se li reconeguen els seus serveis professionals prestats com a auxiliar administratiu a l'Ajuntament de Carlet.
  
Vista l'acta, de data 25 de novembre de 2004, del Tribunal de la referida Convocatòria 37/99 que en compliment de la resolució de l'esmentada sentència acorda valorar en l'apartat d'experiència els mèrits professionals prestats com a auxiliar administratiu a l'Ajuntament de Carlet, i de conformitat amb el fonament tercer, apartat in fine, de la Sentència, procedix reconéixer a l'actora 0.09 punts en l'apartat d'experiència i, per tant, modificar la seua puntuació final en la fase de concurs. La puntuació que en la fase de concurs era de 3.51 punts passa ara a ser de 3.60 punts. Sumant esta puntuació als 51.86 punts de la fase d'oposició dóna lloc a una puntuació total del concurs oposició de 55.46 punts.
  
En conseqüència, vista la modificació de puntuació produïda en la nota de l'aspirant, no procedix modificar la relació definitiva d'aspirants aprovats per ordre de puntuació (DOGV núm. 4.672, de 19 de gener de 2004), ja que la Sra. Carmen Alcover Fores no supera la puntuació mínima establida per a obtindre plaça, que va ser de 55.70 punts.
  
Per tant, i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de complir les sentències i la resta de resolucions fermes dictades per jutges i tribunals.
  
De conformitat amb les competències atribuïdes pel Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, i la resta de normes de general i pertinent aplicació, resolc:
  
Declarar, a proposta del Tribunal, que la senyora Carmen Alcover Fores, amb DNI 67521704, en execució de la Sentència número 211/04, de 9 de juliol de 2004, del Jutjat Contenciós Administratiu número 7 de València no ha superat les proves selectives d'accés al grup E, sector laboral, ajudant de residència/serveis, torn d'accés lliure, Convocatòria 37/99 corresponent a l'Oferta d'Ocupació Pública de la Generalitat Valenciana de 1999.
  
Contra la present Resolució podrà interposar-se incident d'execució de sentència davant del Jutjat Contenciós Administratiu núm. 7 de València, conforme al que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.